འབྲིང་རིམ་དགེ་འོས་སློབ་གྲའི་རིག་གཞུང་ཚན་ཁག་སོ་སོའི་སློབ་གཞི་དག་བོད་སྐད་ཡིག་ཏུ་སྒྱུར་སྒྲིག་པར་སྐྲུན་བྱེད་ཐུབ་པ་འདི་ནི།སྤྱིར་འཛམ་གླིང་ཡོངས་ཀྱི་ཚན་རིག་སློབ་གསོ་འཕེལ་རྒྱས་འབྱུང་བཞིན་པ་དང་རང་རྒྱལ་གྱིས་ཀྱང་ཚན་རིག་སློབ་གསོར་བརྟེན་ནས་རྒྱལ་ཁབ་དར་རྒྱས་གཏོང་བའི་ཐབས་ཇུས་ཀྱི་བྱེད་ཕྱོགས་བཀོད་པའི་གནས་ཚུལ་དང་།སྒོས་སུ་རྒྱུ་སྤུས་སློབ་གསོ་ཁྱོན་ཡོངས་ནས་ལག་ལེན་བྱེད་པའི་དགོས་མཁོར་མཐུན་པ་ཞིག་སྟེ།ཙུང་ལི་ཀྲུའུ་རུང་ཅིས་སྐབས་དགུ་བའི་རྒྱལ་ཡོངས་དམངས་ཆེན་ཐེངས་གཉིས་པའི་གྲོས་ཚོགས་སུ་གནང་བའིསྲིད་གཞུང་བྱ་བའི་སྙན་ཞུཞེས་པ་ལས།རྒྱུ་སྤུས་སློབ་གསོ་ཤུགས་ཆེན་གྱིས་སྐུལ་སྤེལ་དང་།གསར་གཏོད་ཀྱི་སྙིང་སྟོབས་དང་ལག་ལེན་གྱི་ནུས་པ་སྐྱེད་སྲིང་བྱེད་པ་གཙོར་བཟུང་ནས།སློབ་མའི་ཀུན་སྤྱོད་དང་།བློ་རིགལུས་ཕུང་།མཛེས་དཔྱོད་སོགས་ཕྱོགས་ཐམས་ཅད་ནས་གོང་དུ་སྤེལ་དགོས་ཞེས་དང་།མུ་མཐུད་དུ་ཧུར་བརྩོན་གྱིས་སློབ་གསོའི་བསམ་བློ་དང་སྒྲིག་གཞི།ནང་དོན།ཐབས་ཇུསསོགས་བསྒྱུར་བཅོས་བྱ་སགོས་ཞེས་དང་།སྔར་ལས་ལྷག་པར་སྤུས་ཚད་ལ་དོ་སྣང་བྱ་དགོས་པ་སྟེ།རིགས་དང་རིམ་པ་མི་འདྲ་བའི་སློབ་གྲ་སོ་སོའི་སློབ་གསོའི་སྤུས་ཚད་ཕྱོགས་ཡོངས་ནས་མཐོར་འདེགས་བྱ་དགོས་ཞེས་ནན་དུ་བསྟན་པ་ལྟར།རྒྱལ་ཡོངས་སུ་རྒྱུ་སྤུས་སློབ་གསོ་དར་སྤེལ་བྱེད་པ་དང་།སློབ་གསོ་དང་སློབ་ཁྲིད་ཀྱི་སྤུས་ཚད་མཐོར་འདེགས་བྱེད་མུས་ཀྱི་གནས་ཚུལ་གསར་བ་བཅས་ཀྱི་འོག་ཏུ།བོད་རིགས་ས་ཁུལ་དུ་རྒྱུ་སྤུས་སློབ་གསོའི་དགོངས་པ་དེ་སློབ་གསོ་དང་སློབ་ཁྲིད་ཀྱི་ལག་ལེན་དངོས་སུ་ཇི་ལྟར་དོན་འཁྱོལ་བྱ་རྒྱུ་ནི།དེང་གི་བོད་ཁུལ་གྱི་སློབ་གསོའི་བྱ་བའི་གནད་གཙོ་བོར་གྱུར་པ་དང་།བོད་ཁུལ་གྱི་དེང་གི་འབྲིང་རིམ་ཆེད་ལས་སློབ་གྲྭའི་མིག་སྔར་བོད་ཀྱི་སྐད་ཡིག་ཁོ་ན་ལས་ཁྲིད་ཚན་གཞན་ཚང་མར་རྒྱ་ཡིག་གི་སློབ་དེབ་འབའ་ཞིག་ལས་མེད་པ་དང་།སློབ་གྲྭ་འདི་དག་ཏུ་བསྡུས་པའི་སློབ་མ་ནི་འབྲོག་ཁུལ་དང་རོང་ས།ཡང་ན་རོང་མ་འབྲོག་གི་ས་ཁུལ་གྱི་བོད་རིགས་སློབ་མ་ཁོ་ན་ཡིན་ལ།དེ་དག་གི་སྐད་གཞི་བོད་སྐད་ཡིན་པ་མ་ཟད།ད་དུང་སློབ་ཆུང་ནས་དམའ་འབྲིང་བར་དུ་རྒྱའི་སྐད་ཡིག་ཁོ་ན་མ་གཏོགས།ཁྲིད་ཚན་གཞན་ཀུན་བོད་ཡིག་བོད་སྐད་ཀྱིས་ཁྲིད་པ་ཡིན་པས།ཡིག་རིགས་ཀྱི་རྨང་གཞི་ཡང་བོད་ཡིག་ཡིན་ལ།སློབ་གྲྭར་སླེབས་མ་ཐག་སློབ་མ་ཀུན་དང་འཁྲིད་མཁན་དགེ་རྒན་དག་གིས་དཀའ་ཁག་མི་ཉུང་བ་ཞིག་འཕྲལ་དུ་མྱངས་དང་མྱོང་བཞིན་པ་དང་།སྤྱིར་ཁྲིད་ཚན་གང་དང་གང་ཡིན་རུང་ཁྲིད་ཡུལ་སློབ་མ་ལ་རང་སྐད་ཀྱིས་ཁྲིད་ན་ཤེས་སླ་ཞིང་སྦྱངས་འབྲས་ལྡབ་འགྱུར་གྱིས་བཟང་བ་སློབ་གསོའི་ལག་ལེན་དངོས་ལས་ར་འཕྲོད་པ་བཅས་ལ་ཆེད་དུ་དམིགས་ཏེ།སློབ་གསོ་དང་སློབ་ཁྲིད་ཀྱི་ཆོས་ཉིད་དངོས་གཞིར་བྱས་ནས་དགེ་འོས་སློབ་གྲྭའི་རིག་གཞུང་ཚན་ཁག་སོ་སོའི་སློབ་གཞི་དག་བོད་ཀྱི་སྐད་ཡིག་ཏུ་བསྒྱུར་དགོས་བྱུང་།དེ་ལ་གོང་རིམ་སློབ་གསོའི་སྲིད་འཛིན་སྡེ་ཁག་དང་།སློབ་གྲྭ་ཉིད་ཀྱི་འགོ་ཁྲིད།ཁྱད་པར་དུ་མེས་རྒྱལ་དང་རང་རིགས་ལ་བརྩེ་བའི་ཨ་དཀོན་རིན་པོ་ཆེ་ཆོས་ཀྱི་ཉི་མ་མཆོག་གིས་དབུ་མཛད་ཨ་སྤྲུལ་འཛམ་གླིང་རོགས་པ་ཚོགས་པས་དཔལ་འབྱོར་ཕྱོགས་ཀྱི་རོགས་རམ་གནང་བར་བརྟེན།ཁྲིད་ཚན་འདི་དང་བཅས་བའི་སློབ་དེབབོད་ཀྱི་སྐད་ཡིག་ཏུ་སྒྱུར་སྒྲིག་བྱེད་རྒྱུའི་སྐལ་བ་ལྡན་པར་གྱུར།ད་སྔ་རྩོམ་སྒྱུར་བྱས་ཟིན་པའི་དགེ་འོས་སློབ་གྲྭའི་སློབ་གཞི་འདི་དག་གིས་བཅིངས་འགྲོལ་ཚུན་ཀྱི་མི་ལོ་ལྔ་བཅུ་ལྷག་གི་རིང་དུ།སློབ་ཆུང་དགེ་རྒན་སྐྱེད་སྲིང་བྱེད་སའི་དགེ་འོས་སློབ་གྲྭའི་དགེ་སློབ་ཀུན་ལ་བོད་ཡིག་གི་སློབ་དེབ་མེད་པའི་སྟོང་ཆ་བསྐངས་ཏེ།ལྟོགས་པར་ཟས་དང་སྐོམ་པར་ཆུ་ལྟ་བུའི་ཕན་ནུས་བསམ་གྱིས་མི་ཁྱབ་པ་ཐོན་དང་འདོན་བཞིན་ཡོད།མཛེས་རིསདེབ་གཉིས་པཞེས་པའི་སློབ་གཞི་འདི་ནི།ང་ཚོས་རྒྱལ་ཁབ་སློབ་གསོ་པུའུས་གསར་དུ་བཟོ་བཅོས་གཏན་འབེབས་བྱས་པའི